# Miquel Àngel Llauger i Rosselló

Miquel Àngel Llauger i Rosselló (Palma, març de 1963) és un escriptor, traductor i activista de l'ecologisme mallorquí.

## Biografia

Llicenciat en filologia catalana i professor de Secundària d'anglès. Ha escrit llibres de versos i de relats, col·labora al Diari de Mallorca, al diari Ara i a les revistes Randa i Lluc, ha traduït poesia de l'anglès al català i ha rebut els premis Bernat Vidal i Tomàs de Santanyí (1986) per L'arena de l'amor i el Premi Crítica Serra d'Or de traducció poètica en 2013 per Antologia de Spoon River d'Edgar Lee Masters.
Va ser coordinador general d'Els Verds de Mallorca entre 2004 i 2007 i diputat a les Eleccions al Parlament de les Illes Balears de 2007, en la VII legislatura, escollit en les llistes del Bloc per Mallorca. Va ser el portaveu suplent del Grup Parlamentari Bloc per Mallorca i PSM-Verds. Com a activista de l'ecologisme, és un dels impulsors i portaveus del col·lectiu Docents pel Futur.
Juntament amb Jeroni Salom, Gabriel de la S.T. Sampol i Joan Manuel Pérez i Pinya fundà i manté la revista Veus Baixes. Paper de versos i lletres. A més, és el creador d'anostrats.cat, web de poesia en altres llengües traduïda al català.
L'any 2018 obtingué el 16è Premi de Poesia Sant Cugat a la Memòria de Gabriel Ferrater, amb el llibre Fourmillante.
És vicepresident a les Illes del PEN Català.

## Obres
### Poesia

* L'arena de l'amor (Palma, Editorial Moll, 1986)
* Animals intel·ligents (Palma, Editorial Moll, 1992)
* Memòria del jardí (Binissalem, Editorial Di7, 2000)
* Els sonets del Cola-cao (Palma, Editorial El Moixet Demagog, 2009)
* A la Gran Babilònia (Palma, Editorial Moll, 2011)
* El mussol i el mixet-Versions del light verse i del nonsense verse (Palma, Documenta Balear, 2013)
* La gratitud (Palma, Editorial Moll, 2014)
* Zooscòpia (Barcelona, Blind Books, 2016)
* Volen quan volen (Maó, Editorial Arrela, 2017)
* Fourmillante (Barcelona, Edicions 62, 2018)
* A d'armari. Un abecedari de les coses de casa (Vic, Eumo, 2019)

### Narrativa

* Carrer Vanuatu (Binissalem, Editorial Di7, 1999)
* L'anell del capità Llull (Palma, Lleonard Muntaner, 2012)

### Traduccions

* Edgar Lee Masters, Antologia de Spoon River (Llibres del Segle, 2012). Amb Jaume Bosquet. Premi Crítica Serra d'Or de traducció poètica 2013
* Edward Lear, El llibre dels disbarats (Adesiara, 2016)
* Ted Kooser, L'ocell matiner i altres poemes (El Gall Editor, 2017). Amb Jaume Subirana
* R.W. Emerson, La confiança en un mateix. El poeta (Ensiola, 2019). Traduccions de Cebrià de Montoliu i M.A. Llauger
* Lewis Caroll, La cacera del Sauró (Adesiara, 2020)

## Referències

* ↑ Miquel Àngel Llauger a lletrescatalanes.cat
* ↑ Llauger i Adrian forcen un congrés extraordinari d'Els Verds a l'octubre, Vilaweb, 3 de setembre de 2004
* ↑ Els Verds eligen a Antoni Esteve como coordinador por amplia mayoría Arxivat 2016-03-04 a Wayback Machine., 1 de juliol de 2007.
* ↑ Press, Europa. «'Docents pel futur' celebra su primera asamblea para definir acciones en centros educativos ante la crisis climática», 07-09-2019. [Consulta: 20 març 2020].
* ↑ «Veus Baixes». [Consulta: 20 març 2020].
* ↑ «Miquel Àngel Llauger, amb 'Fourmillante', guanya el Premi de Poesia Gabriel Ferrater» (en anglès). [Consulta: 20 març 2020].
* ↑ Castillo, David «Quan la paròdia esdevé felicitat». El Punt Avui, 18-I-2021.

## Enllaços externs

* Bloc personal
* Miquel Àngel Llauger Arxivat 2023-04-14 a Wayback Machine. a traces